Maria Ana Austriakoa (1738-1789)

Maria Ana Austriakoa (Viena, Austria, 1738ko urriaren 6a - Klagenfurt, Austria, 1789ko urriaren 18a) Austriako artxidukesa eta Maria Teresa I.a Austriakoa eta Frantzisko I.a Germaniako Erromatar Inperio Santukoaren alaba izan zen.

 Biografia 
Maria Ana 1738ko urriaren 6an jaio zen, Hofburg jauregian, Vienan, Habsburgotarren monarkia indartsuaren barnean. Bigarrena zen oinordekoen zerrendan eta beretzat izango ziren familiaren lurrak bere anaia Josef jaio zen arte, azkenean hura izango baitzen Josef II.a Habsburgokoa, Germaniako Erromatar Inperio Santuko enperadorea. Mariana deitzen zioten.

Emakume argia, baina osasun pattalekoa, bizkarrezurreko arazoak zituen eta hazita izan ohi zuen hura. 1757n, neumoniak harrapatu zuen eta arnasteko arazoak izango zituen betirako. Koadro horrekin, zaila izango zen ondo ezkontzea, garaiko ohituretan, ezinbestekoa baitzen ondorengotza ziurtatzea.

Maria Ana oso ondo eramaten zen aitarekin, Frantzisko enperadorearekin, alegia. Zientzian zaletuak ziren biak eta alabak aitaren txanpon bilduma osatzen lagundu zuen. Horrez gain, liburua idatzi zuen amaren politika azalduz, kimika eta fisikan eginiko esperimentuak deskribatuz, arkeologia, artea eta zientzia orokorrean tratatuz, Ignaz von Born mentore izan zuelarik.

Maria Teresa erreginak bazituen seme-alaba gehiago bere helburu politikoetan erabiltzeko eta oso erlijiozalea zen. Horregatik, harrera onez hartu zuen bai Maria Ana eta baita bere senide ziren Maria Isabel eta Maximiliano Frantzisko ere eliza hezkuntzan sartzea. Bi ahizpak abadesa bihurtu ziren konbentuan, nobleziako kideen artean ohikoa zen lez.

Maria Ana Pragako Abadesa Nagusia izan zen eta geroago Klagenfurtekoa.

51 urte zituenean, 1789ko urriaren 18an hil zen Klagenfurten.

 Arbasoak 
+Maria Anaren genealogia zuhaitza Maria Ana AitaFrantzisko I.a Germaniako Erromatar Inperio Santukoa Aitona1Leopoldo I.a Lorenakoa Berraitona1Karlos V.a Lorenakoa Berramona1Leonor Maria Josefa Habsburgokoa Amona1Isabel Karlota Borboi-Orleanskoa Berraitona1Filipe I.a Orleanskoa Berramona1Isabel Karlota Bavariakoa AmaMaria Teresa I.a Austriakoa Aitona2Karlos VI.a Germaniako Erromatar Inperio Santukoa Berraitona2Leopoldo I.a Germaniako Erromatar Inperio Santukoa Berramona2Leonor Magdalena Palatinado-Neoburgokoa Amona2Isabel Kristina Brunswick-Wolfenbüttelkoa Berraitona2Luis Rodolfo Brunswick-Lüneburgokoa Berramona2Kristina Luisa Oettingen-Oettingenekoa

 Irudiak 

Kategoria:Vienarrak
Kategoria:Austriako artxidukeak
Kategoria:Erregeen alabak
Kategoria:Enperadoreen alabak